Projekto „Skaitmeninio ugdymo turinio kūrimas ir diegimas“ veikla „Metodinės pagalbos mokykloms, įgyvendinančioms atnaujintą ugdymo turinį teikimas“

MOKYTOJŲ MOKYMŲ DALYVIŲ ATRANKA SAVIVALDYBĖSE

Į NŠA mokymus mokytojus deleguoja savivaldybių atnaujinto ugdymo turinio įgyvendinimo komandos.

# VYKDANT ATRANKĄ, SVARBU, JOG SAVIVALDYBEI NŠA MOKYMUOSE ATSTOVAUTŲ MOKYTOJAI:

* iš skirtingų mokyklų tipų;
* iš skirtingų ugdymo pakopų;
* taip pat būtų įtraukti švietimo pagalbos mokiniui specialistai.

Mokytojai, kurie pirmieji perpras atnaujintas BP, bus ypač svarbūs savivaldybės mokytojų bendruomenei: jie neš žinią apie atnaujintas BP, kolegoms padės perprasti turinį, inicijuos dalijimąsi savivaldybėje, kartu su kolegomis priims reikiamus sprendimus dėl pasirengimo dirbti pagal atnaujintas BP mokyklose.

# BENDRIEJI KRITERIJAI

Šalia pagrindinio mokytojų atrankos kriterijaus – motyvacijos pirmiesiems susipažinti su atnaujintomis BP – siūlome šiuos atrankos kriterijus, kuriais savivaldybė gali remtis:

* turėti aukštąjį išsilavinimą ir pedagogo kvalifikaciją;
* turėti ne mažesnę kaip 3 metų pedagoginio darbo patirtį ugdymo įstaigoje / įstaigose; vykdančioje / vykdančiose bendrojo ugdymo programas (toliau – mokykla);
* turėti gerus skaitmeninio raštingumo gebėjimus;
* išmanyti pamokos sampratą, atitinkančią Geros mokyklos koncepciją;
* išmanyti ugdymo inovacijas bei inicijuoti jų įgyvendinimą;
* mokėti apibendrinti, sisteminti, analizuoti informaciją, sklandžiai dėstyti mintis žodžiu ir raštu;
* gebėti bendrauti ir bendradarbiauti, laiku ir veiksmingai organizuoti savo ir kitų darbą;
* turėti konsultavimo patirties mokyklos / savivaldybės / šalies lygmeniu;
* turėti patirties rengiant ir / ar įgyvendinant kvalifikacijos tobulinimo programas, renginius mokykloje / savivaldybėje.

# PAPILDOMI KRITERIJAI

* savarankiškai parengti pamokų ir / ar kitų ugdymo veiklų planai, asmeninės veiklos refleksijos, gerosios

praktikos pavyzdžiai, pristatyti savivaldybės / regiono / nacionaliniu mastu;

* konsultavimasis ir kitų kolegų konsultavimas;
* pranešimai, metodinės ir dalykinės paskaitos savivaldybės, šalies ir užsienio kolegoms;
* publikacijos ir kita metodinė ekspertinė veikla, skirta ugdymo procesui gerinti ir ugdymo problemoms spręsti;
* dalyvavimas savivaldybės / šalies darbo, metodinėse grupėse, pasitarimuose, projektuose, konsultacijose ir pan. ir rezultatų pritaikymas veikloje;
* vadovavimas savivaldybės metodiniam būreliui / atstovavimas kolegoms bendradarbiavimo tinkluose, šalies

ir tarptautinėse asociacijose ir pan.;

* tarptautinių ir / ar šalies tyrimų, rekomendacijų ir / ar vertinimo išvadų ir rezultatų pritaikymas ugdymo

kokybei gerinti;

* įvairių skaitmeninių priemonių ir aplinkų (platformų) naudojimas kuriant originalius produktus;
* dalyvavimas inicijuojant, rengiant ir įgyvendinant tarpinstitucinius, tarptautinius projektus, programas.

## Kontaktai:

Elmyra Jurkšaitienė, elmyra.jurksaitiene@nsa.smm.lt

## Erikas Griškevičius, erikas.griskevicius@nsa.smm.lt